ไทยพาณิชย์ส่ง4กองลงทุนสั้นดูด2หมื่นล.
บลจ.ไทยพาณิชย์ ขาย 4 กองทุนตราสารหนี้ระยะสั้น ลงทุนพันธบัตรรัฐบาลฝากแบงก์นอก ผลตอบแทนสูงสุด 2.75%
20 ส.ค. 2554

บลจ.ไทยพาณิชย์ ขาย 4 กองทุนตราสารหนี้ระยะสั้น ลงทุนพันธบัตรรัฐบาลฝากแบงก์นอก ผลตอบแทนสูงสุด 2.75%
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า แนวโน้มอัตราดอกเบี้ยอยู่ในขาขึ้น บริษัทจึงออกกองทุนระยะสั้นต่อเนื่อง จำนวน 4 กองทุน มูลค่ารวม 2.2 หมื่นล้านบาท ระยะเวลาลงทุน 36 เดือน ลงทุนขั้นต่ำ 1 หมื่นบาท 
สำหรับกองทุนที่มีนโยบายลงทุนในเงินฝากธนาคารต่างประเทศผสมกับตราสารหนี้ระยะสั้นไทยเพื่อเพิ่มผลตอบแทน ได้แก่ กองทุนเปิดไทยพาณิชย์ตราสารหนี้ 4M1 (SCBFI4M1) อายุ 4 เดือน คาดผลตอบแทนประมาณ 2.75% ต่อปี และปิดความเสี่ยงจากอัตราแลกเปลี่ยน เสนอขายตั้งแต่วันนี้จนถึงวันที่ 31 มี.ค. 2554
สำหรับกองทุนเปิดไทยพาณิชย์ตราสารหนี้ 6M13 (SCBFI6M13) อายุ 6 เดือน คาดผลตอบแทน 2.75% ต่อปี โดยเปิดขายวันที่ 29 มี.ค.4 เม.ย. 2554 พร้อมกับอีก 2 กองทุนที่ลงทุนในตราสารหนี้ระยะสั้นในประเทศ อายุ 3 เดือน คือกองทุนเปิดไทยพาณิชย์ตราสารหนี้ในประเทศ 3M1 (SCBLFI3M1) คาดผลตอบแทน 2.25% และกองทุนเปิดไทยพาณิชย์พันธบัตรรัฐบาล 3M45 (SCBGB3M45) คาดผลตอบแทน 2.15%